**Nájomná zmluva**

uzatvorená podľa § 663 a nasl. Občianskeho zákonníka

**Článok I**

**Zmluvné strany**

**Nájomca:**

Obchodné meno: TEKMAR SLOVENSKO, s.r.o.

Sídlo: Vinárska 26, 951 41 Lužianky

IČO: 36518123

DIČ: 2020150253

IČ DPH: SK 2020150253

Bankové spojenie:

Zastúpený: Ing. Jozef Nitray, CSc., konateľ

Zapísaný: v Obchodnom registri vedenom Okresným súdom ..., Oddiel: ..., vložka č.: ...

Kontaktná osoba pre účely plnenia ustanovení tejto dohody: Michal Nitray, Key Account Manager, Mobile: +421 907 082 142

Email: michal.nitray@tekmar.sk

(ďalej len **„Nájomca“**)

**a**

**Prenajímateľ:**

Sídlo:

Zastúpený:

IČO :

DIČ :

IČ DPH:

Bankové spojenie:

Zapísaný:

Kontaktná osoba pre účely plnenia ustanovení tejto dohody:

(ďalej len **„Prenajímateľ“**)

sa dohodli na uzatvorení tejto nájomnej zmluvy (ďalej len „Zmluva“):

**Článok II**

**Predmet zmluvy**

1. Prenajímateľ sa zaväzuje prenechať nájomcovi k dočasnému užívaniu zariadenia ............ (názov) špecifikovaných v prílohe č. 1 tejto zmluvy (ďalej len „predmet zmluvy“ alebo „predmet nájmu“), ktorá tvorí jej neoddeliteľnú súčasť.

**Článok III**

**Miesto, čas a spôsob plnenia**

1. Miesto dodanie je: Vinárska 26, 951 41 Lužianky
2. Záväzok bude splnený prevzatím predmetu nájmu Nájomcom po jeho nastavení pred uvedením do prevádzky Prenajímateľom, o čom sa vyhotoví preberací protokol medzi Prenajímateľom a nájomcom.
3. Termín dodania/prevzatia zariadenia do nájmu je do 2 mesiacov od vystavenia objednávky. Objednávka bude vystavená do 10 dní od nadobudnutia účinnosti tejto zmluvy. Doba prenájmu je maximálne 17 mesiacov od prevzatia predmetu nájmu. O prevzatí sa vyhotoví Preberací protokol.

**Článok IV**

**Prehlásenie prenajímateľa**

* 1. Prenajímateľ prehlasuje, že predmet zmluvy je v riadnom technickom stave, spôsobilom prevádzky v rozsahu uvedenom v návode na obsluhu.
	2. Prenajímateľ prehlasuje, že na predmete tejto zmluvy nie sú závady, ktoré by bránil v užívaní obvyklým spôsobom a v uvedenom rozsahu

**Článok V**

**Práva a povinnosti prenajímateľa a nájomcu**

* 1. Prenajímateľ sa zaväzuje vykonať potrebné nastavenia predmetu zmluvy pred uvedením do prevádzky.
	2. Nájomca prehlasuje, že je oboznámený s návodom na obsluhu.
	3. Prenajímateľ sa zaväzuje poskytnúť školenie obsluhy v rozsahu 2 pracovných dní pre minimálne 2 zamestnancov Nájomcu.
	4. Nájomca nie je oprávnený prenechať predmet zmluvy k užívaniu inej osobe.
	5. Nájomca je povinný oznámiť prenajímateľovi potrebu opráv bez zbytočného odkladu. Nájomca musí vytvoriť podmienky vykonania servisného zásahu pre Prenajímateľa. Prenajímateľ je povinný vykonať servis do 7 pracovných dní.
	6. V prípade, ak nájomca poruší vyššie ustanovenú povinnosť a vykoná opravu mimo servis Prenajímateľa bez jeho súhlasu, nemá nárok na náhradu nákladov spojených s opravou.
	7. V prípade, že zásahom do predmetu zmluvy v rámci opravy mimo servis Prenajímateľa dôjde k vzniku škody , má nájomca povinnosť ju uhradiť v plnom rozsahu.
	8. Nájomca nie je povinný platiť nájomné po dobu, počas ktorej nemohol predmet zmluvy používať pre nespôsobilosť predmetu zmluvy alebo pre potrebu jeho opravy.

**Článok VI**

**Platobné podmienky**

1. Platba nájomného sa realizuje bezhotovostne prevodným príkazom na účet Prenajímateľa, na základe faktúry/faktúr vystavenej/vystavených Prenajímateľom a doručenej/doručených Nájomcovi mesačne za uplynulý mesiac. Nájomné za 17 mesiacov je: ............................. EUR bez DPH (slovom.................................................) a.............................................EUR s DPH (slovom..........................................)

1. Miestom pre doručovanie faktúry s prílohou v písomnej forme je adresa Nájomcu uvedená v záhlaví tejto zmluvy, pokiaľ sa zmluvné strany nedohodnú inak. Prenajímateľ je povinný doručiť Nájomcovi faktúru v  troch vyhotoveniach. Faktúra musí obsahovať zákonom stanovené náležitosti. Zmluvné strany sa dohodli, že faktúra musí obsahovať najmä:
2. rozsah a druh dodávky,
3. obchodné meno Prenajímateľa, jeho IČO, DIČ a IČDPH,
4. obchodné meno Nájomcu, jeho IČO, DIČ a IČDPH,
5. identifikáciu zmluvy, názov a ITMS kód projektu, v rámci ktorého sa dodanie tovarov realizuje,
6. dátum dodania,
7. dátum vyhotovenia faktúry,
8. dátum splatnosti faktúry,
9. poradové číslo faktúry ,
10. bankové spojenie Prenajímateľa
11. cena bez DPH, základ dane a uplatnenú sadzbu dane DPH, cenu vrátane DPH
12. formu úhrady prevodným príkazom
13. meno a podpis zodpovedného pracovníka
14. Splatnosť faktúry je 30 dní odo dňa doručenia faktúry. Zmluvné strany vyhlasujú, že uvedená lehota na splnenie peňažného záväzku nie je v hrubom nepomere k právam a povinnostiam vyplývajúcim zo záväzkového vzťahu pre veriteľa.

**Článok VII**

**Zmluvné pokuty a úroky z omeškania**

1. Zmluvné strany sa dohodli, že v prípade, ak Prenajímateľ nedodá Nájomcovi predmet zmluvy, riadne a včas je Prenajímateľ povinný zaplatiť zmluvnú pokutu vo výške 1% z celkovej zmluvnej nájomnej ceny (celková nájomná cena je celkový nájom za celé nájomné obdobie) za každý aj začatý deň omeškania.
2. V prípade omeškania so splnením peňažného záväzku má veriteľ právo fakturovať dlžníkovi úrok
z omeškania vo výške 0,05 % z dlžnej čiastky za každý deň omeškania.
3. Zmluvné pokuty sú splatné v lehote 7 dní od doručenia výzvy na zaplatenie zmluvnej pokuty, vystavenej Zmluvnou stranou, oprávnenou na jej uplatnenie.

**Článok VIII**

**Zánik zmluvy**

1. Zmluvné strany môžu predčasne ukončiť zmluvný vzťah na základe ich vzájomnej písomnej dohody.
2. Nájomca je oprávnený od zmluvy bez predchádzajúcej písomnej výzvy odstúpiť bez udania iného dôvodu v prípade, ak:
3. verejnému obstarávateľovi nebudú preukázateľne pridelené finančné prostriedky na krytie nákladov na nadobudnutie predmetu zákazky, teda ak nedôjde ku schváleniu príslušnej žiadosti o poskytnutie nenávratného finančného príspevku alebo k podpisu zmluvy o poskytnutí nenávratného finančného príspevku alebo
4. proces verejného obstarávania v akomkoľvek štádiu nebude schválený v rámci kontroly predmetného verejného obstarávania zo strany Sprostredkovateľského a/alebo riadiaceho orgánu orgánu
5. Nájomca je oprávnený od zmluvy bez predchádzajúcej písomnej výzvy odstúpiť
6. v prípade podstatného porušenia Zmluvy
7. ak sa po dodaní predmetu zmluvy preukáže, že neplní niektoré z technických parametrov a vlastností, uvedených v opise predmetu zákazky a v cenovej ponuke Prenajímateľa. Odstúpením od zmluvy z tohto dôvodu vzniká Nájomcovi právo na náhradu škody spôsobenú konaním Prenajímateľa.
8. ak súd rozhodol o začatí konkurzného konania týkajúceho sa Prenajímateľa ako dlžníka,
9. ak Prenajímateľ vstúpi do likvidácie,
10. ak je Prenajímateľ povinný účastníkom exekučného konania.

**Článok IX**

**Vyššia moc**

1. Ako prípady vyššej moci sú považované nasledujúce okolnosti a skutočnosti, ktoré nastali objektívne po uzatvorení zmluvy a znemožňujú jej plnenie: štrajk, epidémia, nemoc, požiar, prírodná katastrofa; mobilizácia, vojna, povstanie; zabavenie tovaru, embargo, sankcie vyhlásené štátmi, štátnymi subjektami alebo EÚ, zákaz transferu devíz; poruchy a všeobecný nedostatok dopravných prostriedkov, všeobecný nedostatok vstupných materiálov a surovín, nezavinená regulácia odberu elektrickej energie; pozastavenie alebo zrušenie financovania Projektu Nájomcu (jednotlivo, alebo spolu s inými projektami) zo strany Poskytovateľa nenávratného finančného príspevku vykonávaného v súlade s ustanoveniami Zmluvy o NFP č. 325/2018-2060-2230-T288 uzatvorenej medzi Nájomcom a MH SR, prípadne nimi spolupracujúcimi orgánmi.

1. Zmluvná strana postihnutá udalosťou vyššej moci je povinná okamžite oznámiť túto skutočnosť druhej strane. Zmluvné strany sa oslobodzujú od zodpovednosti za čiastočné alebo úplné nesplnenie zmluvných záväzkov, pokiaľ ich splnenie bolo ovplyvnené alebo znemožnené neodvrátiteľnými okolnosťami podľa bodu 1 tohto článku. V tomto prípade sa predlžuje lehota plnenia zmluvných povinností o dobu, počas ktorej budú následky neodvrátiteľných okolností trvať.

**Článok X**

**Dôverné informácie**

1. Informácie obsiahnuté v tejto Zmluve a informácie, ktoré si zmluvné strany vymenili v súvislosti so Zmluvou sú prísne dôverné a Prenajímateľ ich nesmie prezradiť alebo inak poskytnúť žiadnej tretej osobe a ani ich použiť v rozpore s ich účelom pre svoje potreby bez predchádzajúceho písomného súhlasu nájomcu. Uvedené sa týka údajov, ktoré sa považujú za predmet obchodného tajomstva, ku ktorým patria v prvom rade: obsah prílohy č.1, objednávok a inej korešpondencie zmluvných strán, výkresy, schémy, náčrty, fotografie a akékoľvek popisy, manuály, príručky, pracovné inštrukcie a postupy, a tiež údaje o dotknutých osobách, pracovníkoch, obchodných plánoch a partneroch zmluvných strán. V prípade pochybností o možnosti zverejnenia niektorej informácie, alebo jej zaradení k predmetu obchodného tajomstva si Prenajímateľ musí vyžiadať vyjadrenie a predchádzajúci písomný súhlas Nájomcu. Strany berú na vedomie, že porušením ustanovení tohto odseku nie je prípad poskytnutia dôvernej informácie ak je uložená všeobecne záväzným právnym predpisom.
2. Každá zmluvná strana je povinná upovedomiť druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvie.
3. Zmluvné strany sú povinné zachovávať mlčanlivosť do desiatich rokov po ukončení tejto zmluvy.
4. Zmluvné strany sa zaväzujú, že v prípade spracovania osobných údajov fyzických osôb, budú postupovať v zmysle Zákona o ochrane osobných údajov č. 18/2018 Z. z. v znení neskorších predpisov.

**Článok XI**

**Osobitné ustanovenia**

1. Táto Zmluva nadobúda platnosť dňom jej podpisu obidvomi zmluvnými stranami a účinnosť po súčasnom kumulatívnom splnení nasledovných odkladacích podmienok:
* schválenie procesu verejného obstarávania v rámci kontroly predmetného verejného obstarávania zo strany Sprostredkovateľského orgánu pre Operačný program Integrovaná infraštruktúra, ktorým je Ministerstvo hospodárstva Slovenskej republiky. Schválenie procesu verejného obstarávania nastane v deň, kedy Nájomca obdrží kladné stanovisko Sprostredkovateľského orgánu k následnej ex post kontrole predmetného verejného obstarávania,
* zverejnením Zmluvy v profile verejného obstarávateľa
1. Prenajímateľ je povinný strpieť výkon kontroly/auditu súvisiaceho s poskytnutou službou podľa tejto zmluvy, prácami a službami a všetkými činnosťami podľa tejto zmluvy a to kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „Písomnosti“) musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy. Písomnosť sa považuje za doručenú pokiaľ v tejto zmluve nie je uvedené inak za nasledovných podmienok:
2. v prípade osobného doručovania odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej Písomnosti, alebo odmietnutím prevzatia Písomnosti takou osobou;
3. v prípade doručovania prostredníctvom Slovenskej pošty, a.s. alebo iného doručovateľa, doručením na adresu zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.

**Článok XII**

**Subdodávatelia**

1. Prenajímateľ pri uzavretí tejto zmluvy uviedol, že subjekt/subjekty, ktoré sú jeho subdodávateľmi, sú uvedené v Prílohe č.2.
2. Prenajímateľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa za predpokladu, že nový subdodávateľ spĺňa požiadavky podľa tejto zmluvy v súlade so zákonom o verejnom obstarávaní.
3. Každý subdodávateľ musí mať oprávnenie poskytnúť Plnenie k tej časti predmetu zákazky, ktorú má subdodávateľ plniť.
4. Pri poskytnutí Plnenia prostredníctvom subdodávateľov je Prenajímateľ plne zodpovedný voči Nájomcovi za včasné a riadne poskytnutie Plnenia akoby ho vykonával sám.
5. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 ZVO, musí byť zapísaný v registri partnerov verejného sektora.
6. Nájomca odmietne subdodávateľa písomným oznámením Prenajímateľovi zaslaným do 5 (slovom: piatich) pracovných dní odo dňa doručenia oznámenia o zmene subdodávateľa v prípade, ak:
7. subdodávateľ nemá oprávnenie poskytnúť Plnenie k tej časti predmetu Zákazky, ktorú má subdodávateľ plniť,
8. poskytne nepravdivé alebo skreslené informácie,
9. nie je zapísaný v registri partnerov verejného sektora, ak má povinnosť zapisovať sa do registra partnerov verejného sektora,
10. existuje dôvodné podozrenie na konflikt záujmov.
11. Subdodávateľ môže začať poskytovať Plnenie iba po písomnom odsúhlasení Nájomcom. Prenajímateľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne plnenie na vykonaní časti Zákazky jemu zadanej Prenajímateľom.
12. Prenajímateľ alebo jeho subdodávateľ v súlade s § 11 ZVO, ktorí majú povinnosť zapisovať sa do registra partnerov verejného sektora, musia byť platne zapísaní v registri partnerov verejného sektora počas celej platnosti Zmluvy

**Článok XIII**

**Záverečné ustanovenia**

* 1. Akékoľvek zmeny tejto zmluvy je možné uskutočniť iba písomne formou dodatkov v súlade s § 18 zákona o verejnom obstarávaní v platnom znení a v zmysle príslušných ustanovení zákona 343/2015 z.z. o verejnom obstarávaní a o zmene a doplnení niektorých zákonov v znení neskorších predpisov, podpísaných osobami oprávnenými konať za zmluvné strany.
	2. Práva a povinnosti zmluvných strán výslovne neupravené touto zmluvou sa riadia ustanoveniami Občianskeho zákonníka č. 40/1964 Zb. V znení neskorších predpisov a ostatných všeobecne záväzných právnych predpisov platných v SR.
	3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené prednostne dohodou zmluvných strán. Ak k takejto dohode nedôjde, rozhodne príslušný súd v Slovenskej republike.
	4. Táto zmluva je vyhotovená v štyroch rovnopisoch, z ktorých každý má platnosť originálu, s dvoma vyhotoveniami pre Prenajímateľa a dvoma vyhotoveniami pre Nájomcu.
	5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

V................................., dňa .................

**Prenajímateľ: Nájomca:**

........................................................ .........................................................

Príloha č. 1 – Opis predmetu zákazky (Špecifikácia)
Príloha č. 2 - Zoznam subdodávateľov